Պարագվայ

Պարագվայ (իսպաներեն՝ Paraguay, գուարանի՝ Paraguái), պետություն Հարավային Ամերիկայում։ Հարավ-արևմուտքում սահմանկցում է Արգենտինայի հետ, հյուսիս-արևմուտքում՝ Բոլիվիայի, իսկ արևելքում և հյուսիս-արևելքում՝ Բրազիլիայի հետ։ Պարագվայը ցամաքով շրջապատված երկիր է։

 Բնական պաշարներ 
Ընդերքում կան ուրանի, երկաթի ոչ մեծ քանակով հանքավայրեր։
Կլիման արևադարձային է։ Գետային ցանցը խիտ է, խոշոր գետերն են Պարանան ու Պարագվայը։ Երկրի տարածքի 50%-ից ավելին զբաղեցնում են մշտադալար անտառները։ Կենդանական աշխարհը հարուստ է, բնորոշ են գետակինճը, զրահակիրը, կատվառյուծը։ Շատ են թռչունները։

Հնագույն ժամանակներից երկրի տարածքում բնակվել են հնդկացիների տարբեր ցեղեր։ 16-րդ դարի 1-ին կեսին Պարագվայի տարածքը գաղութացրել են իսպանացիները։ Երկիրն անկախություն է ձեռք բերել 1811 թվականին՝ Ամերիկայի իսպանական գաղութների անկախության պատերազմի ընթացքում։

 Բնակչություն 
Երկրի հիմնական բնակիչները պարագվայցիներն են։ Բնակվում են նաև գերմանացիներ, բրազիլացիներ, արգենտինացիներ, իտալացիներ և այլք։ Խոշոր քաղաքներն են Ասունսյոնը, Սյուդադ դել Էստեն, Էնկարնասիոնը։

Տնտեսության հիմքը անասնապահությունն ու անտառային տնտեսությունն են։ Համաշխարհային շուկայում մսի և անտառանյութի հիմնական մատակարարներից է։ Երկրագործության մեջ օգտագործվում է հողատարածքի միայն 3%-ը։

 Արտադրություն 
3 %-ը, հիմնականում՝ Պարագվայ և Պարանա գետերի հովիտները։ Մշակում են եգիպտացորեն, ցորեն, բատատ, ծխախոտ, թեյ։
Կան տեքստիլ, ծխախոտի, շաքարի, ալկոհոլային և ոչ ալկոհոլային խմիչքների արտադրության ձեռնարկություններ։

Պարագվայի ժողովրդական արվեստում (ժանյակներ, կավե արձանիկներ, անոթներ, արծաթե և պղնձե զարդեր) զուգորդված են իսպանացիների և հնդկացիների ազգային ավանդույթները։ Պահպանվել է նաև բուն հնդկացիների արվեստը (դրոշմազարդ անոթներ, երկրաչափական նախշերով հյուսածո պայուսակներ, փետուրներով զարդեր)։

 Վարչական բաժանում 

ԱնվանումՎարչկենտրոնՏարածք, կմ²Բնակչություն (2002)Խտություն, մարդ/կմ²1.Ալտո ՊարագվայՖուերտե Օլիմպո82 34915 0080.22.Ալտո ՊարանաՍյուդադ դել Էստե14 895536 04236.03.ԱմամբայՊեդրո Խուան Կաբալյերո12 933113 8888.84.Ասունսյոն մայրաքաղաքային շրջանԱսունսյոն117513 3994 388,05.ԲոկերոնՖիլադելֆիա91 66945 6170.56.ԿաագուասուԿորոնել Օվյեդո11 474448 98339.17.ԿաասապաԿաասապա9 496139 24114.78.ԿանենդիյուՍալտո դել Գուայրա14 667140 5519.69.ՍենտրալԱրեգուա2 4651 363 399553.110.ԿոնսեպսյոնԿոնսեպսյոն18 051180 27710.011.ԿորդիլյերաԿաակուպե4 948234 08547.312.ԳուայրաՎիլյարրիկա3 846176 93346.013.ԻտապուաԷնկարնասյոն16 525463 41028.014.ՄիսյոնեսՍան Խուան Բաուտիստա9 556103 63310.815.ՆյեեմբուկուՊիլար12 14776 7386.316.ՊարագուարիՊարագուարի8 705226 51426.017.Պրեսիդենտե ԱեսՊոսո Կոլորադո72 90781 8761.118.Սան ՊեդրոՍան Պեդրո20 002318 78715.9 Ընդամենը՝ 406 7525 178 38112,7

 Տես նաև 
 Հարավային Ամերիկայի երկրների ցանկ

 Ծանոթագրություններ 

 Աղբյուրներ 
 Հայկական Հանրագիտարան

Կատեգորիա:Դեպի ծով ելք չունեցող երկրներ
Կատեգորիա:Լիբերալ ժողովրդավարություններ
Կատեգորիա:Հանրապետություններ
Կատեգորիա:Հարավային Ամերիկայի երկրներ
Կատեգորիա:ՄԱԿ-ի անդամ երկրներ
Կատեգորիա:Պարագվայ